Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 860

8. évfolyam Fejlesztési feladatok A zenei alkotóképesség Interpretáció Az éneklési készség fejlesztése az 5–8. évfolyamon az élményt adó, örömöt hozó, szép és kifejezõ éneklés formálására – mint a zenei önkifejezés egyik alapvetõ formájának kialakítására, továbbfejlesztésére – irányul. Fontos feladat az oldottabb metrikájú parlando, a szabadabb rubato és a feszes giusto lüktetéssel történõ éneklés képességének kialakítása. Fejleszteni kell az ismeretszerzési, elõadói képességet a magyar népdalok, a hazai nemzeti és etnikai kisebbségek, a szomszéd és más népek dalainak megismerésével, éneklésével. Fejleszteni kell dalok és a szöveg kapcsolatára épülõ elõadói képességet, a népdaléneklés mozgással történõ összekapcsolásával (a néptánc alapelemeivel). A dalok zeneileg igényes megszólaltatása nyújtson élményt a tanulóknak. A többszólamúság készségének fejlesztése céljából könnyû gyermekkari mûvek csoportos éneklése emlékezetbõl, a zenei mondanivaló közvetítésére felhasználva a kifejezõ eszközöket. Improvizáció A zenei alkotás fejleszti a zenei fantáziát, feltételezi a tanulói személyiség nyitottságát, kreativitását. A rögtönzési készség fejlesztésére a már megismert ritmikai, dallam-, tempó-, dinamikai és formai elemek felhasználása ad lehetõséget. A szabad- és ritmusrögtönzések segítése, a formaalkotó képesség fejlesztése. A variációs készség fejlesztése dramatizálható zenei anyagok motorikus, táncos megjelenítésének segítségével. Megismerõ- és befogadóképességek Zenehallgatás A személyiség belsõ harmóniájának kialakításához nagyban hozzájárul az értelmi és érzelmi erõket mozgósító zenehallgatás. A zeneértõ és -érzõ képesség fejlesztése: a tanult zenei korszakokhoz kapcsolódó zenei formák, mûfajok felismerése, illetve megkülönböztetése, továbbá a zenemû gondolati tartalmait közvetítõ kifejezõeszközök – tempók, dinamika, tonalitás, karakterek, hangszerelés – átélési és értelmezési képességének fejlesztése. A meghallgatott zenemûvekben elõforduló hangszerek, hangszeres együttesek, zenekarok hangzásának felismerésére való képesség fejlesztése. A más mûveltségi területekhez tartozó kapcsolódások felfedeztetése, bemutatása (pl. társmûvészetek), az önálló ismeretszerzõ képesség fejlesztése (felkészülés kiselõadásra könyvtárhasználattal, internet segítségével). Zenei hallás és kottaismeret A zenei hallásfejlesztés célja az emlékezet, a zenei képzelet, a gondolati tevékenység, a dinamikai és formaérzék fejlesztése, a viszonyítás, összehasonlítás lehetõségének felismerése, a zenei formák felismertetése, az analízis, a szintézis, a fogalomalkotás, az absztrakció képességének fejlesztése. A belsõ hallás és a többszólamúság fejlesztése a mûzene többszólamúságával, annak megfigyelésével. A zenei memória fejlesztése dalok és témák gyakorlásával és elõadásával. A zenei mûveleti képességek alapja a hangzó zene és a kottakép megfeleltetésének kétirányú kapcsolata. Ezt a kapcsolatot a zenei olvasás-írás elemi ismeretének, a belsõ hallás képességének fejlesztése segíti elõ.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes